Die Catherine A. Raber waar en Amischfraa vun Baltic, Ohio. Ihre Fadder waar der Andrew J. Raber unn ihre Mudder waar die Fannie Raber. Sie hot der David J. Miller (1845-1869) gheiert. Er iss dot ee Woch noch ihre Heiraat. Noh hot sie der der Jacob Farmwald (1837-1902) gheiert in 1871. Ihre dritt Mann waar der Daniel J. Schmucker (1844-1915). Sie waare gheiert in 1906. Sie iss gschtaerewe in Nappanee, Indiana.

Kalifornie iss en Schtaat in de Schteets. De Haaptschtadt iss Sacramento. Die greescht Schtat is Los Angeles. In Kalifornie lewe ca. 38.340.000 Leit.

Jefferson Kaundi iss en Kaundi im Schdaat vun Wescht Wirschini. Es waar 42,190 Eiwuhner datt im Yaahr 2000. Der Kaundi-Sitz iss Charles Town. Jefferson Kaundi hot sei Schterdt wie en Kaundi grickt in 1801 vum Virginia General Assembly. Der Kaundi leit in der Eastern Panhandle.

The Mennonite encyclopedia : a comprehensive reference work on the Anabaptist-Mennonite movement. [Editors: Harold S. Bender and C. Henry Smith]. Hillsboro, Kansas : Mennonite Brethren Publishing House, 1972-1976

Die Dina J. (Tena) Farmwald (1902-1964) waar en Amischfraa. Ihre Fadder waar der Amischbischop Jacob J. Farmwald (1869-1946) unn ihre Mudder waar die Sarah Miller (1877-1938). In 1919 hot Tena der Noah M. Troyer (1899-1950) gheiert. Der Bischop waar der Moses C. Troyer. Sie henn zehe Kinner ghatt. Sie henn in Plain City, Ohio gwuhnt. Eens vun ihre Buwe, der Eli Troyer, gebore 1921, waar en Amischbreddicher.

Die Schtadt Steffisburg odder Schteffisbarrig (Kanton Bann) iss die alt Heemet vun der Yoder Familye. Der Familie-Naame ""Yoder"" iss kammen unni die amische unn die mennischde Pennsilfaanisch-deitsch.

Der Martin G. Weaver (1860-1935) waar en Mennischt, en Surveyor unn en Scrivener im Schtettel Union Grove unn schpeeder in Nei Holland. Er waar uff de Board of Road Viewers of Lancaster County, Pa. Er hot some Ardickele gschriwwe baut Lengeschder Kaundi unn waar en Mitglieder in der Lancaster County Historical Society unn in der Pennsylvania German Society.

En Hut (Mz. Hiet) iss eppes ass mer uff em Kopp waere. Epmols dutt mer en Hut waere yuscht fer schee, sell iss fer modisch sei. Im Winter en Zippelkapp iss ebmols notwennich. Deel Leit waere Hiet fer sie beschitze vun der Sunn. Endlich, epmols waere die Leit Hiet fer cultural odder fer religious Ursache.

Ed Quinter iss im Yaahr 1950 in Bethlehem gebore, un iss alleweil en Schulmeeschter in Ellsdaun an ""Parkland High"". Allegebott schreibt er mol en deitsch Schtick. Er iss aa der Schulmeeschter in Kutzeschteddel fer's ""Pennsylvania German Minor Program"".

Der Faschtnachtsdaag, Faasnachtdaag odder die Fassnacht iss Shrove Tuesday. Mer sett frieh wacker warre an seller Daag. Wammer der letscht iss, ass aus em Bett kummt, iss mer die Alt Faasnacht der ganz Daag. Sell meent, ass mer all die Arewet – aa fer die annere Leit uff die Bauerei – alleenich duh muss.